

Οί9ί(Λΐ5^9ηεοΙ βγ I 
ΤΗθοΰοΓοε Μουιηαρι 
ΡβΙε: 2009.05.11^)9:55:43 
ΕΕ5Τ 
Ρθ35θπ: δίβΠθο ΡϋΡ 
(θγπΟθΟΟθιΙ) | 

ΙοοΒίΐοη: Α0τβ|5, ΕΙΙίπϊΚο 
Τ γρο9Γ3ίίο 


2639 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 216 

13 Μαίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου, κτιρίου που βρίσκε¬ 
ται επί της οδού Αγησιλάου 20 του εγκεκριμένου 
ρυμοτομικού σχεδίου Αθηνών και καθορισμός ει¬ 
δικών όρων και περιορισμών δόμησης αυτού 1 

Τροποποίηση του εγκεκριμένου ρυμοτομικού σχεδί¬ 
ου του Δήμου Αιγάλεω (Ν. Αττικής) και επανεπι- 

βολή απαλλοτρίωσης. 2 

Χαρακτηρισμός ως διατηρητέου του κτιρίου που βρί¬ 
σκεται εντός του εγκεκριμένου ρυμοτομικού σχε¬ 
δίου του Δήμου Αθηναίων (Ν. Αττικής) και καθο¬ 
ρισμός ειδικών όρων και περιορισμών δόμησης. 3 


ΑΠΟΦΑΣΕΙ Σ 

Αριθμ. 15728 (1) 


Χαρακτηρισμός ως διατηρητέου, κτιρίου που βρίσκεται 
επί της οδού Αγησιλάου 20 του εγκεκριμένου ρυ¬ 
μοτομικού σχεδίου Αθηνών και καθορισμός ειδικών 
όρων και περιορισμών δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α' 210) όπως αντι- 
καταστάθηκε με το άρθρο 3 του ν. 2831/2000 «Τροπο¬ 
ποίηση των διατάξεων του ν. 1577/1985 «Γενικός Οικο¬ 
δομικός Κανονισμός και άλλες πολεοδομικές διατάξεις» 
(Α' 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. Υ300/14.11.2007 απόφαση του Πρω¬ 
θυπουργού και του Υπουργού Περιβάλλοντος Χωροτα¬ 
ξίας και Δημοσίων'Εργων «Ανάθεση αρμοδιοτήτων του 
Υπουργού Περιβάλλοντος Χωροταξίας και Δημοσίων 
Έργων στους Υφυπουργούς Περιβάλλοντος Χωροταξίας 
και Δημοσίων'Εργων» (Β 2210). 

4. Το υπ’ αριθμ. 5153/827ΑΕ/25.7.2008 έγγραφο της 
Διεύθυνσης Πολεοδομίας Αθηνών - Τμήμα ΕΠΑΕ του 
Υ.ΠΕ.ΧΩ.Δ.Ε. 


5. Την από 6.10.2008 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών του Υ.ΠΕ.ΧΩ.Δ.Ε. 

6. Το υπ’ αριθμ. 33723/6.10.2008 έγγραφο της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών του Υ.ΠΕ.ΧΩ.Δ.Ε. και το γεγονός ότι παρήλθε 
άπρακτη η τασσόμενη προθεσμία που προβλέπεται από 
τις διατάξεις του άρθρου 4 (παρ.2) του ν. 1577/1985 (Α 
210), όπως αντικαταστάθηκε με το άρθρο 3 παρ. 2 του 
ν. 2831/2000, χωρίς να περιέλθουν στην παραπάνω υπη¬ 
ρεσία τυχόν αντιρρήσεις των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρί¬ 
σκεται εντός του εγκεκριμένου ρυμοτομικού σχεδίου 
του δήμου Αθηνών (Ν. Αττικής) στην περιοχή του Με¬ 
ταξουργείου στο ΟΤ 64021 και ειδικότερα επί της οδού 
Αγησιλάου 20 φερόμενο ως ιδιοκτησία των Μαρίας Νι- 
κολάίδου, Αδαμάντιος Σαρλά και Γεωργίου Νικολαΐδη, 
όπως φαίνεται σημειωμένο με μαύρη διαγράμμιση στο 
σχετικό πρωτότυπο τοπογραφικό διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την υπ’ αριθμ. 15728/2009 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέο χαρακτηρίζεται το κέλυφος του 
αρχικού κτιρίου καθώς και οι εναρμονιζόμενες με αυτό 
μεταγενέστερες προσθήκες όχι όμως και τα πάσης φύ- 
σεως καθ’ ύψος ή κατ’ επέκταση υπάρχοντα προσκτί- 
σματα που αλλοιώνουν το αρχικό κτίριο. Ο καθορισμός 
των προσκτισμάτων που αλλοιώνουν το αρχικό κτίριο 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή καλλιτεχνικών και διακο- 
σμητικών στοιχείων του, πλην των προσκτισμάτων ή 
των στοιχείων του κτιρίου για τα οποία η ΕΠΑΕ έχει 
γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και επεμβάσεις για λόγους λειτουργικούς του διατηρητέου 

κτιρίου, εφόσον δεν αλλοιώνεται ο αρχιτεκτονικός χαρα¬ 
κτήρας και δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών επιγρα¬ 
φών και διαφημίσεων. Επιτρέπεται μόνο η τοποθέτηση 
επιγραφών μικρών διαστάσεων που πληροφορούν για 
την χρήση των χώρων του διατηρητέου κτιρίου. 

6. Αιτήσεις για προσθήκες στο διατηρητέο κτίριο 
αποστέλλονται από την Πολεοδομική Υπηρεσία στην 
αρμόδια Υπηρεσία του Υπουργείου Περιβάλλοντος, Χω¬ 
ροταξίας και ΔημοσίωνΈργων, με γνώμη της ΕΠΑΕ για 
ειδική ρύθμιση σύμφωνα με τις διατάξεις του άρθρου 
4 παρ. 2 του ν. 1577/1985 (Α'210), όπως τροποποιήθηκε 
με το άρθρο 3 του ν. 2831/2000 (Α'140) εφόσον δεν 


παραβλάπτεται το διατηρητέο κτίριο και ο χώρος που 
το περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου, καθώς και για την το¬ 
ποθέτηση επιγραφών απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. 15716 (2) 

Τροποποίηση του εγκεκριμένου ρυμοτομικού σχεδίου 
του Δήμου Αιγάλεω (Ν. Αττικής) και επανεπιβολή 
απαλλοτρίωσης. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ.1, 2 και 6) και 154 
του Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο πρώτο του από 14.7.1999 
π.δ. (Δ' 580). 

2. Τις διατάξεις της παρ. 3α εδαφ.αα του άρθρου 29 
του ν. 2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140), όπως αυτό αντικατα- 
στάθηκε με το άρθρο 10 του ν. 3044/2002 «Μεταφορά 
Συντελεστή Δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
ΔημοσίωνΈργων (Α' 197). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και ΔημοσίωνΈργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και ΔημοσίωνΈργων» (Β' 2210). 

4. Την υπ’ αριθμ. 2486/1998 απόφαση του Μονομελούς 
Πρωτοδικείου Αθηνών. 


5. Τις υπ’ αριθμ. 185/2007, 267/2007 και 258/2008 γνω¬ 
μοδοτήσεις του δημοτικού συμβουλίου Αιγάλεω. 

6. Την υπ’ αριθμ. 148/2008 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

7. Το γεγονός ότι έχει εγγράφει στον προϋπολο¬ 
γισμό του δήμου Αιγάλεω για το έτος 2008 με Κ.Α 
3071.012 ποσό διακοσίων χιλιάδων (200.000,00) Ευρώ 
προκειμένου να συντελεστεί η απαλλοτρίωση, απο¬ 
φασίζουμε: 

1- Εγκρίνεται η τροποποίηση του εγκεκριμένου ρυμο¬ 
τομικού σχεδίου του δήμου Αιγάλεω (Ν. Αττικής) με την 
επανεπιβολή της αυτοδίκαια αρθείσας απαλλοτρίωσης 
σε τμήμα του Ο.Τ. 521 με την έγκριση πεζοδρόμου και 
τον καθορισμό χώρου κοινοχρήστου πρασίνου, όπως οι 
ρυθμίσεις φαίνονται στο σχετικό πρωτότυπο διάγραμμα 
σε κλίμακα 1:500 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την υπ’ 
αριθμ. 15716/2009 πράξη του και που αντίτυπό του σε 
φωτοσμίκρυνση δημοσιεύεται με τη παρούσα απόφα¬ 
ση. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 30 Μαρτίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. 15686 (3) 

Χαρακτηρισμός ως διατηρητέου του κτιρίου που βρί¬ 
σκεται εντός του εγκεκριμένου ρυμοτομικού σχεδί¬ 
ου του Δήμου Αθηναίων (Ν. Αττικής) και καθορισμός 
ειδικών όρων και περιορισμών δόμησης. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/85 «Γε¬ 
νικός Οικοδομικός Κανονισμός (Α' 210) όπως το άρθρο 
αυτό αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «ΓΟΚ» και 
άλλες πολεοδομικές διατάξεις (Α'140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α'98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και ΔημοσίωνΈργων» (ΦΕΚ 2210/Β714.11.2007). 

4. Τις από 8.6.1999 και 6.7.2007 αιτιολογικές εκθέσεις 
της Δ/νσης Πολεοδομικού Σχεδιασμού. 

5. Το υπ’ αριθμ. 15236/6.7.2007 έγγραφο της Δ/νσης 
Πολεοδομικού Σχεδιασμού -Τμήμα Παραδοσιακών Οι¬ 
κισμών και το γεγονός ότι παρήλθε άπρακτη η τασσό¬ 
μενη προθεσμία που προβλέπεται από τις διατάξεις 
του άρθρου 4 (παρ. 2) του ν. 1577/1985 (Α'210) όπως 
αντικαταστάθηκε με το άρθρο 3 παρ. 2 του ν. 2831/2000 
χωρίς να περιέλθουν στη Δ/νση Πολεοδομικού Σχεδια- 
σμού-Τμήμα Παραδοσιακών Οικισμών τυχόν αντιρρήσεις 
του ενδιαφερομένου. 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρί¬ 
σκεται εντός του εγκεκριμένου ρυμοτομικού σχεδίου 
του δήμου Αθηναίων (Ν. Αττικής) και ειδικότερα επί 
των οδών Ερμού και Καλαμιώτου 1 (πλατεία Καπνι- 
καρέας 8) όπως φαίνεται με μαύρη διαγράμμιση στο 
σχετικό πρωτότυπο τοπογραφικό διάγραμμα σε κλί¬ 
μακα 1:1000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αριθμ. 
15686/2009 πράξη του και που αντίτυπό του σε φωτο¬ 


σμίκρυνση δημοσιεύεται με την παρούσα απόφαση. 

2. Ως διατηρητέο κτίριο χαρακτηρίζεται το αρχικό 
κτίριο, καθώς και οι εναρμονιζόμενες με αυτό μεταγε¬ 
νέστερες προσθήκες όχι όμως και τα πάσης φύσεως 
καθ’ ύψος ή κατ’ επέκταση υπάρχοντα προσκτίσματα, 
που αλλοιώνουν το αρχικό κτίριο. Ο καθορισμός των 
προσκτισμάτων που αλλοιώνουν το αρχικό κτίριο πραγ¬ 
ματοποιείται από την Επιτροπή Πολεοδομικού και Αρ¬ 
χιτεκτονικού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο απα¬ 
γορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών 
και διακοσμητικών στοιχείων του, όσο και του κτιρίου 
συνολικά, πλην των προσκτισμάτων ή των στοιχείων 
του κτιρίου, για τα οποία η ΕΠΑΕ έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στον φέροντα οργανισμό, 
καθώς και επεμβάσεις για λόγους λειτουργικούς στο 
διατηρητέο κτίριο, εφόσον δεν αλλοιώνεται ο αρχιτε¬ 
κτονικός χαρακτήρας του και δεν θίγονται τα διατη¬ 
ρητέα στοιχεία του. 

5. Δεν επιτρέπεται η τοποθέτηση φωτεινών επιγρα¬ 
φών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών δια¬ 
στάσεων που πληροφορούν για την χρήση των χώρων 
του κτιρίου. 

6. Αιτήσεις για προσθήκη στο διατηρητέο κτίριο απο- 
στέλλονται από την Πολεοδομική Υπηρεσία στην αρμό¬ 
δια Υπηρεσία του Υ.ΠΕ.ΧΩ.Δ.Ε. με γνώμη της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.) για 
ειδικές ρυθμίσεις σύμφωνα με τις διατάξεις του άρθρου 
3 παρ. 2 του ν. 2831/2000 (Α' 140) εφόσον δεν παρα¬ 
βλάπτεται το διατηρητέο κτίριο και ο χώρος που το 
περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου όπως και για την τοπο¬ 
θέτηση επιγραφών απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

